
	Parlamentul României

Camera Deputaţilor

Comisia pentru cultură, arte și mijloace de informare în masă
	


Nr. 7c-12/250 /30.06.2026
BIROUL PERMANENT AL CAMEREI DEPUTAŢILOR

Alăturat, vă înaintăm raportul Comisiei pentru cultură, arte și mijloace de informare în masă, asupra Proiectului de Lege privind aprobarea Ordonanţei Guvernului nr.43/2024 pentru modificarea şi completarea Legii nr.422/2001 privind protejarea monumentelor istorice, transmis cu adresa nr.  PL x  521 din 1 octombrie 2024 şi înregistrat la Comisie cu nr.4c-12/171/03.10.2024.
PREŞEDINTE

George – Mihail NEAMȚU
raPORT 
asupra 
Proiectului de Lege privind aprobarea Ordonanţei Guvernului nr.43/2024 pentru modificarea şi completarea Legii nr.422/2001 privind protejarea monumentelor istorice

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru cultură, arte și mijloace de informare în masă a fost sesizată, prin adresa nr. PL x 521 din 1 octombrie 2024, cu dezbaterea în fond, a Proiectului de Lege privind aprobarea Ordonanţei Guvernului nr.43/2024 pentru modificarea şi completarea Legii nr.422/2001 privind protejarea monumentelor istorice.
Camera Deputaţilor este Cameră decizională potrivit prevederilor art.75 din Constituţia României, republicată, şi ale art. 92 din Regulamentul Camerei Deputaţilor, republicat, cu modificările ulterioare.

Senatul, în calitate de primă Cameră sesizată, a adoptat inițiativa legislativă în ședința din 24 septembrie 2024.
Comisia pentru administraţie publică şi amenajarea teritoriului, Comisia juridică, de disciplină şi imunităţi și Comisia pentru apărare, ordine publică şi siguranţă naţională au avizat favorabil proiectul de lege.
Proiectul de lege are ca obiect de reglementare modificarea şi completarea Legii nr.422/2001, în sensul optimizării gestionării şi protecţiei patrimoniului cultural naţional, prin simplificarea procesului de emitere a avizelor necesare intervenţiilor asupra monumentelor istorice, îmbunătăţirea procedurii de depunere a documentaţiilor la serviciile publice deconcentrate, delimitarea şi instituirea zonei de protecţie prin Ordin al Ministerului Culturii (pentru monumentele istorice clasate înainte şi după intrarea în vigoare a Legii nr.422/2001), simplificarea obligaţiei privind folosinţa monumentului istoric, clarificarea şi sistematizarea atribuţiilor autorităţilor avizatoare (Ministerul Culturii, Comisia Naţională a Monumentelor Istorice şi comisiile zonale), diferenţierea taxelor pentru autorizaţii de construire (clarificarea situaţiilor în care nu se percep taxe pentru avizele pentru monumentele istorice din categoria monument)..
Inițiativa legislativă a fost dezbătută în şedinţa Comisiei din 30 iunie a.c..
La lucrările Comisiei și-au înregistrat prezența deputații membrii ai acesteia, conform listei de prezență.
În conformitate cu prevederile art.57 din Regulamentul Camerei Deputaţilor, republicat la dezbateri a participat, în calitate de invitat, doamna Diana – Ștefana Baciuna, secretar de stat în cadrul Ministerului Culturii. 

În urma examinării propunerii legislative și a opiniilor exprimate, membrii Comisiei au hotărât, cu majoritate de voturi, să propună plenului Camerei Deputaților adoptarea Proiectului de Lege privind aprobarea Ordonanţei Guvernului nr.43/2024 pentru modificarea şi completarea Legii nr.422/2001 privind protejarea monumentelor istorice, cu amendamentele admise cuprinse în Anexa ce face parte integrantă din prezentul raport.
În raport cu obiectul şi conţinutul său, propunerea legislativă face parte din categoria legilor ordinare.
          PREȘEDINTE

                   George – Mihail NEAMȚU

Consilier parlamentar,
                                                                                                                                                      Dan Kalber
Anexă

Amendamente admise

la

Proiectul de Lege privind aprobarea Ordonanței Guvernului nr.43/2024 pentru modificarea și completarea Legii nr.422/2001 privind protejarea monumentelor istorice

(PL x 521/2024)

	Nr. crt.
	Text ordonanță/ 

Lege 422/2001
	Text Senat
	Text propus de Comisie
	Motivare

	1
	
	Titlul legii

LEGE

privind aprobarea Ordonanței Guvernului nr.43/2024 pentru modificarea și completarea Legii nr. 422/2001 privind protejarea monumentelor istorice
	Nemodificat
	

	2
	
	Articol unic.- Se aprobă Ordonanța Guvernului nr.43 din 28 august 2024 pentru modificarea și completarea Legii nr.422/2001 privind protejarea monumentelor istorice, adoptată în temeiul art.1 pct.VIII.1 din Legea nr.187/2024 privind abilitarea
Guvernului de a emite ordonanțe, și publicată în Monitorul Oficial al României, Partea I, nr. 871 din 29 august 2024.
	Articolul I.- Se aprobă Ordonanța Guvernului nr.43 din 28 august 2024 pentru modificarea și completarea Legii nr.422/2001 privind protejarea monumentelor istorice, adoptată în temeiul art.1 pct.VIII.1 din Legea nr.187/2024 privind abilitarea
Guvernului de a emite ordonanțe, și publicată în Monitorul Oficial al României, Partea I, nr. 871 din 29 august 2024, cu următoarele completări:
(Amendament propus de Comisie)
	

	3
	Titlul ordonanței

ORDONANTĂ

pentru modificarea și completarea Legii nr. 422/2001 privind protejarea monumentelor istorice
	
	Nemodificat
	

	4
	Articol unic. - Legea nr. 422/2001 privind protejarea monumentelor istorice, republicată în Monitorul Oficial al României, Partea I, nr. 938 din 20 noiembrie 2006, cu modificările și completările ulterioare, se modifică și se completează după cum urmează:
	
	Nemodificat
	

	5
	1. La articolul 9, după alineatul (6) se introduce un nou alineat, alin. (7), cu următorul cuprins:

,(7) Prin excepție de la dispozițiile alin. (2), în cazul monumentelor istorice

clasate anterior intrării în vigoare a prezentei legi, delimitarea și instituirea zonei de protecție se poate realiza și ulterior clasării, cu respectarea celorlalte prevederi ale legii."
	
	Nemodificat
	

	6
	
	
	1. La articolul I, după punctul 1 se introduc două noi puncte, pct.11 și 12, cu următorul cuprins:
”11. La articolul 23, după alineatul (2), se introduc trei noi alineate, alin (21) – (23) cu următorul cuprins;
(21) Prin excepție de la prevederile alin. (1), nu se supun avizării întreținerea curentă și lucrările asupra finisajelor exterioare constând în curățarea noninvazivă a monumentelor istorice, în cazul în care aspectul a fost deteriorat ca urmare a acțiunii factorilor naturali sau ca urmare a aplicării de înscrieri sau imagini, în măsura în care sunt îndeplinite cumulativ următoarele condiții:
a) nu afectează materialul, autenticitatea sau valoarea culturală a monumentului istoric; 

b) intervențiile sunt reversibile și nu produc degradări.
c) se notifică în prealabil serviciile publice deconcentrate și autoritățile administrației publice locale.
(22) Lucrările efectuate cu nerespectarea alin. (21), sunt considerate lucrări efectuate fără aviz și se sancționează potrivit prevederilor prezentei legi.”
(23) Criteriile tehnice privind caracterul noninvaziv al acțiunilor prevăzute la alin. (21) și procedura de notificare prealabilă se stabilesc prin Ordin al Ministrului Culturii. 
(Amendament propus de doamna deputat Raluca Turcan)
	

	7
	
	
	12. - La articolul 24 după alineatul (1) se introduce un nou alineat, alin (11) cu următorul cuprins:
”(11) Prin excepție de la prevederile alin. (1), nu se supun avizării categoriile de lucrări prevăzute la art. 23 alin. (21).”
(Amendament propus de doamna deputat Raluca Turcan)
	

	8
	2. La articolul 26 alineatul (1), punctele 6, 11, 16 și 17 se modifică și vor avea următorul cuprins:

,,6. emite avizele necesare în vederea eliberării autorizațiilor de construire pentru lucrările de intervenție asupra monumentelor istorice din categoria monument;
..................................................

11. emite avize pentru intervenții și/sau lucrări asupra monumentelor istorice din categoria ansamblu și sit, a imobilelor situate în zonele de protecție a monumentelor istorice și în zonele construite protejate sau care au valoare arhitecturală sau istorică deosebită, stabilită prin documentații de urbanism aprobate, precum și acorduri, potrivit prevederilor legale;
...................................................

16. gestionează Registrul personalului de specialitate atestat de Ministerul Culturii în domeniul protejării monumentelor istorice;
17. emite atestate, în conformitate cu metodologia aprobată prin ordin al ministrului culturii în vederea în vederea înscrierii în registrul prevăzut la pct. 16;"
	
	Nemodificat
	

	9
	3. La articolul 26, după alineatul (1) se introduce un nou alineat, alin. (1¹), cu următorul cuprins:

,(1¹) În vederea îndeplinirii atribuțiilor prevăzute la alin. (1) prin serviciile publice deconcentrate ori prin alte instituții publice subordonate, Ministerul Culturii coordonează, îndrumă metodologic și controlează administrativ activitatea serviciilor publice deconcentrate, instituțiilor publice subordonate și a persoanelor care îndeplinesc respectivele atribuții, inclusiv în ceea ce privește legalitatea emiterii și a conținutului actelor administrative."
	
	Nemodificat
	

	10
	4. La articolul 33 alineatul (1), literele i)-k) se modifică și vor avea următorul cuprins:

„i) propune avizul pentru planurile urbanistice generale, planurile urbanistice zonale și de detaliu, care reglementează bunuri culturale înscrise în Lista patrimoniului cultural și natural mondial, precum și avizul pentru documentațiile privind intervențiile asupra bunurilor culturale înscrise în Lista patrimoniului cultural și natural mondial;
j) propune avizul pentru planurile urbanistice generale și planurile urbanistice zonale care reglementează monumente istorice clasate în grupa A;
k) propune avizul pentru documentațiile privind intervențiile asupra monumentelor istorice clasate în grupa A;"
	
	Nemodificat
	

	11
	5. La articolul 34 alineatul (5), literele e) și f) se modifică și vor avea următorul cuprins:

,,e) propun avizarea planurilor urbanistice generale și planurilor urbanistice zonale și de detaliu care reglementează: monumente istorice de grupa B, zonele de protecție ale monumentelor istorice sau zone construite protejate;
f) propun avizarea planurilor urbanistice de detaliu care reglementează monumente istorice de grupa A;"
	
	Nemodificat
	

	12
	Art. 34. alin. (5)...

h)
propun avizul pentru documentațiile pentru lucrări de întreținere și reparații curente la monumentele istorice clasate în grupa A, care nu aduc modificări de arhitectură în condițiile în care lucrările se execută cu materiale și tehnici de lucru specifice epocii de edificare a monumentului istoric care nu presupun intervenția pe componentele artistice.

	
	2. La articolul I, după punctul 5 se introduce un nou punct, pct.51, cu următorul cuprins:
51  - La articolul 34, litera h) a alineatului (5) se modifică și va avea următorul cuprins:
”h) propun avizul pentru documentațiile pentru lucrări, altele decât cele prevăzute la art. 23 alin. (21), la monumentele istorice clasate în grupa A, care nu aduc modificări de arhitectură în condițiile în care lucrările se execută cu materiale și tehnici de lucru specifice epocii de edificare a monumentului istoric care nu presupun intervenția pe componentele artistice.”

 (Amendament propus de doamna deputat Raluca Turcan)
	

	13
	6. La articolul 34¹, după alineatul (1) se introduce un nou alineat, alin. (2), cu următorul cuprins:

,,(2) Prin excepție de la prevederile art. 33 alin. (1) și art. 34 alin. (5), pentru intervențiile la imobile cu destinație specială aflate în administrarea instituțiilor din sistemul de apărare, ordine publică și securitate națională, realizate în baza unor documentații clasificate, avizele se pot emite direct de către Ministerul Culturii, fără consultarea Comisiei Naționale a Monumentelor Istorice, a comisiilor zonale ale monumentelor istorice sau, după caz, a Comisiei Naționale de Arheologie. În această situație, avizul se emite în baza propunerii unui colectiv format din cel puțin trei persoane care au acces la informații clasificate, la nivelul de secretizare respectiv, desemnat prin ordin al ministrului culturii, din cadrul direcției de specialitate din cadrul ministerului, al serviciilor publice deconcentrate subordonate ministerului și/sau profesioniști atestați de Ministerul Culturii."
	
	Nemodificat
	

	14
	Art.36. – (1) .......

g)
să obțină avizele prevăzute de lege pentru toate intervențiile prevăzute la art. 23;
	
	3. La articolul I, după punctul 6 se introduc două noi puncte, pct.61 și 62 cu următorul cuprins:
61. La articolul 36, litera g) a alineatului (1) se modifică și va avea următorul cuprins:
”g) să obțină avizele prevăzute de lege pentru intervențiile prevăzute la art. 23, cu excepția celor prevăzute la art. 23 alin (21);”
62. La articolul 36 alin (1) după litera g) se introduce o nouă literă, lit. g1), cu următorul cuprins: 
” g1) să notifice în prealabil serviciile publice deconcentrate ale Ministerului Culturii în situațiile prevăzute la art. 23 alin. (21);”
(Amendament propus de doamna deputat Raluca Turcan)
	

	15
	7. La articolul 47, litera d) se modifică și va avea următorul cuprins:

,,d) asigură prin aparatul propriu de specialitate și în colaborare cu serviciile publice deconcentrate ale Ministerului Culturii și Institutul Național al Patrimoniului, în ceea ce privește aplicarea însemnelor distinctive și a siglelor de monumente istorice și a altor calități și regimuri de protecție prevăzute de convențiile internaționale în materia protejării/promovării bunurilor culturale, conținutul textelor aferente însemnelor și controlează întreținerea însemnelor și siglelor de către proprietar;"
	
	Nemodificat
	

	16
	
	
	Art. II. - Ordinul ministrului culturii privind specificul condițiilor si procedura notificării prevăzute la art. 23 alin (22) se publică în Monitorul Oficial al României în 30 de zile de la intrarea în vigoare a prezentei legi. (Amendament propus de doamna deputat Raluca Turcan)

